google/wiki40b huggingface dataset:
फर्दिनान्द द सस्यूर

फर्डिनांद द सस्यूर (Ferdinand de Saussure) को आधुनिक भाषाविज्ञान के जनक के रूप में जाना जाता है।

जीवनी

इनका जन्म सन्‌ 1857 ई. में जेनेवा में हुआ था। इनके पिता एक प्रसिद्ध प्राकृतिक वैज्ञानिक थे। इसलिए उनकी प्रबल इच्छा थी कि सस्यूर भी इस क्षेत्र में अपना अध्ययन-कार्य करें। परंतु सस्यूर की रुचि भाषा सीखने की ओर अधिक थी। यही कारण था कि जेनेवा विश्वविद्यालय में सन्‌ 1875 ई. में भौतिकशास्त्र और रसायनशास्त्र में प्रवेश पाने के पूर्व ही वे ग्रीक भाषा के साथ-साथ फ्रेंच, जर्मन, अंग्रेजी और लैटिन भाषाओं से परिचित हो चुके थे तथा सन्‌ 1872 ई. में “भाषाओं की सामान्य व्यवस्था” नामक लेख लिख चुके थे। पंद्रह वर्ष की आयु में लिखे इस लेख में उन्होंने यह दिखलाने का प्रयत्न किया कि संसार की सभी भाषाओं के मूल में तीन आधारभूत व्यंजनों की व्यवस्था है।
उन्होंने अपना अध्ययन कार्य जेनेवा, पेरिस और लेपजिंग में संस्कृत और तुलनात्मक भाषाविज्ञान के अंर्तगत पूर्ण किया। साथ ही साथ वह लेपजिंग विश्वविद्यालय में नव्य वैयाकरणों (ब्रुगमैन एवं कार्ल बेवर) के संपर्क में आए। इक्कीस साल की आयु में उन्होंने यूरोपीय भाषाओं की आधारभूत व्यवस्था पर लेख लिखा। इस लेख के अंतर्गत उन्होंने अनेक आधारभूत संकल्पनाओं पर न केवल सैद्धांतिक प्रहार किया वरन्‌ भाषा-संबंधी अनुसंधान के क्षेत्र में प्रणालीगत विश्लेषण की बात भी उठाई।
इनका दूसरा आधार स्तंभ डॉक्टरेट की उपाधि के लिए प्रस्तुत शोध-प्रबंध था। उनके शोध का विषय “संस्कृत भाषा में संबंधकारक की प्रकृति और प्रयोग” था। डॉक्टरेट की उपाधि के बाद ये जर्मनी में और अधिक नहीं रूके क्योंकि इन्हें जर्मनी का सामाजिक और शैक्षिणिक वातावरण पसंद नहीं आया।
सन्‌ 1880 ई. में सस्यूर जर्मनी छोड़कर फ्रांस आए। पेरिस में उन्होंने लगभग दस वर्षों तक ऐतिहासिक भाषाविज्ञान का अध्ययन किया। कालांतर में वे पेरिस की भाषाविज्ञान संबंधी संस्था के सदस्य बने। जर्मनी से लौटने के बाद एक सक्रिय सदस्य के रूप में नवयुवक भाषाविद्‌ सस्यूर ने समाज में एक महत्त्व्पूर्ण स्थान बना लिया। जेनेवा विश्वविद्यालय में सन्‌ 1907 ई. में उन्हें सामान्य भाषाविज्ञान के अध्यापन का अवसर प्राप्त हुआ। एक वर्ष के अंतराल पर उनहोंने इस विषय में सन्‌ 1907, 1909 एवं 1911 में तीन बार अध्ययन-अध्यापन कार्य किया। यह व्याख्यान माला ही उनकी पुस्तक का आधार बनी, जिसे उनके दो प्रबुद्ध सहयोगियों बेली और सेचहावे ने सन्‌ 1913 ई. में ‘कोर्स ऑफ लिंग्विस्टिक’ नामक जर्नल में संपादित किया। सस्यूर के नोट्स न के बराबर थी, न ही सस्यूर ने अपने जीवन में किताब लिखी।
फरवरी 1913 ई. में 53 वर्ष की अल्पावस्था में सस्यूर की मृत्यु हो गई। अपने जीवन काल में सस्यूर ने स्वयं बहुत कम लिखा। डॉक्टरेट उपाधि के लिए लिखे गए अपने शोध ग्रंथ के अतिरिक्त उन्होंने कोई पुस्तक नहीं लिखी। 4 फ़रवरी 1854 ई. को लिखे गए उनके एक पत्र से यह संकेत अवश्य प्राप्त होता है कि वे भाषाविज्ञान पर एक सैद्धांतिक पुस्तक लिखना चाहते थे।
अविस्मरणीय भाषाविद्‌ सस्यूर ने अपने जीवन काल में बहुत कम लेखन कार्य किया। पर इतना कम लिख कर भी वे आज भाषा-चिंतन के क्षेत्र में अमर हैं। वे स्वयं इस बात के अनूठे उदाहरण हैं कि अध्यापक-चिंतक के लिए अध्यापन, लेखन अधिक प्रभावकारी हो सकता है।
सआलिबी

सआलिबी (Thaalibi ; 961–1038) ११वीं शताब्दी पूर्वार्ध का प्रसिद्ध भाषाशास्त्री, कवि और कोशकार जिसका पूरा नाम 'अबू मंसूर अब्दुल मलिक इब्न मुहम्मद इब्न इस्माएल-सआलिबो' था। १०३८ ई. में इसकी मृत्यु हुई। यूरोप की आधुनिक भाषाओं में इसकी कई महत्वपूर्ण कृतियाँ अनुदित होकर प्रकाशित हुई है। इसकी पुस्तक किताब यतीमात उद-दह्र , किताब फिक़ उल-लुघा, महासिने अहलिल अस्र अरबी साहित्य में अत्यधिक प्रसिद्ध हैं।
वह सन् १९६१ में इरान के निशापुर (Nishapur) में उत्पन्न हुआ था।
कानपुर नगर जिला

जनसांख्यिकी

२०११ की जनगणना के अनुसार कानपुर नगर जिले की आबादी ४,५७२,९५१ है। यह इसे भारत के ६४० जिलों में ३२वा स्थान देता है। इस जिले का घनत्व १४४९ प्रति वर्ग कि॰मी॰ है। २००१-२०११ के दौरान जनसँख्या में ९.७२% की वृद्धि दर्ज की गयी। यहाँ की लिंगानुपात दर प्रति १००० पुरषों पर ८५२ महिलाओं की है। साक्षरता दर ८१.३१% है।

औद्योगिक द्रष्टिकोण

औद्योगिक द्रष्टिकोण से देखा जाए तो भारत में चेन्नई के बाद चमड़े का सबसे जादा उत्पादन कानपुर में ही होता है। यही कारण है कि कानपुर नगर को लेदर सिटी के नाम से जाना जाता है , और उत्तर भारत का मैनचेस्टर भी कहा जाता है।
यहाँ लगभग 400 चमड़े की टेनरीज है तथा 1000 घरेलु इकाईयां है। जहा मुख्यतः भैस के चमड़े का कार्य होता है। यहाँ 1200 करोड़ रुपये का वार्षिक सामग्री चमड़ा तैयार किया जाता है। 6500 करोड़ रुपये के चमड़े का वार्षिक निर्यात किया जाता है तथा 1000 करोड़ रूपए का सालाना निर्यात घरेलु इकाईयों द्वारा किया जाता है।
यहाँ सबसे जादा टेनरियां जाजमऊ में है जो की टेनरीयों का गढ़ के नाम से जानना जाता है। यहाँ की टेनरीयो का गन्दा पानी व कचरा गंगा नदी में छोड़ा जाता है जो की गंगा नदी के पानी को बहुत गन्दा करता है। आने वाले समय में चमड़ा उद्योग की ओर से 400 करोड़ रूपए का जलशोधक प्लांट का निर्माण प्रस्तावित है।
डाक सूचक संख्या

डाक सूचक संख्या या पोस्टल इंडेक्स नंबर (लघुरूप: पिन नंबर) एक ऐसी प्रणाली है जिसके माध्यम से किसी स्थान विशेष को मौसम चार मौसम चार बहुत सुंदर महापुर हनुमान चालीसा
एक विशिष्ट सांख्यिक पहचान प्रदान की जाती है। भारत में पिन कोड में ६ अंकों की संख्या होती है और इन्हें भारतीय डाक विभाग द्वारा छांटा जाता है। पिन प्रणाली को १५ अगस्त १९७२ को आरंभ किया गया था।
अयथार्थ

घट का पटरूप से अनुभव होना अयथार्थ कहलाएगा, क्योंकि घट में जिस पटत्व का अनुभव हम कर रहे हैं, वह (पटत्व) उस पदार्थ (घट) में कभी विद्यमान नहीं रहता। फलत: अयथार्थ अनुभव का शास्त्रीय लक्षण है (अतद्वति तत्प्रकारकोऽनुभव:)।
न्यायशास्त्र में अयथार्थ तीन प्रकार का माना गया है : (१) संशय, (२) विपर्यय, (३) तर्क। एकधर्मी (धर्म से युक्त पदार्थ) में जब अनेक विरुद्ध धर्मों का अवगाही ज्ञान होता है, तब वह संशय (या संदेह) कहलाता है। सामने खड़ा हुआ पदार्थ वृक्ष का स्थाण (ठूँठ) है या पुरुष? यह संशय है, क्योंकि एक ही धर्मी में स्थाणत्व तथा पुरुषत्व जैसे दो विरुद्ध धर्मों का समभाव से ज्ञान होता है। विपर्यय मिथ्या ज्ञान को कहते हैं, जैसे सीप (शुक्ति) में चाँदी का ज्ञान। दोनों का रंग सफेद होने से दर्शक को यह मिथ्या अनुभव होता है।
'तर्क' न्यायशास्त्र का एक विशेष पारिभाषिक शब्द है। अविज्ञातस्वरूप वस्तु के तत्वज्ञान के लिए उपपादक प्रमाण का जो सहकारी ऊह (संभावना) होता है उसे ही 'तर्क' कहते हैं। प्राचीन न्यायशास्त्र में तर्क के ११ भेद माने जाते थे जिनमें से केवल पाँच भेद नव्य नैयायिकों को मान्य हैं। उनके नाम हैं : (१) आत्माश्रय, (२) अन्योन्याश्रय, (३) चक्रक, (४) अनवस्था तथा (५) प्रमाणबाधितार्थ प्रसंग। इनमें अंतिम प्रकार ही विशेष प्रसिद्ध है जिसका दृष्टान्त इस प्रकार होगा : कोई व्यक्ति पर्वत से निकलनेवाली धूमशिखा को देखकर 'पर्वत पर आग है'-यह प्रतिज्ञा करता है और तदनुकूल व्याप्ति भी स्थिर करता है-जहाँ-जहाँ धूम है, वहाँ-वहाँ अग्नि है। इसपर कोई प्रतिपक्षी व्याप्ति विरोध करता है। अनुमानकर्ता इसके विरोध को स्वीकार कर उसमें दोष दिखलाता है। यदि पर्वत पर आग नहीं है तो, उसमें धूम भी नहीं होगा। परंतु धूम तो स्पष्टत: दिखाई देता है। अत: प्रतिपक्षी का पक्ष मान्य नहीं है। यहाँ वक्ता प्रथमत: व्याप्य (वह्न्यभाव) की सत्ता पर्वत के ऊपर मानता है और इस आरोप से व्यापक (धूमाभाव) की सत्ता वहाँ सिद्ध करता है। ये दोनें मिथ्या होने के कारण 'आरोप' ही हैं। यहाँ प्रतयक्षविरुद्ध 'तर्क' कहलाएगा।
स्वायत्त्योपनिवेश

ब्रितानी राजसत्ता (ब्रिटिश क्राउन) के अधीनस्थ जो अर्ध-स्वतन्त्र सत्ताएँ थीं उन्हें स्वायत्त उपनिवेश या डोमिनियन (Dominions)  कहा जाता था। ये ब्रितानी साम्राज्य के भाग थे। सबसे पहला डोमिनियन कनाडियन कॉनफेदरेशन था जिसका निर्माण १८६७ में किया गया था। कनाडा, आस्ट्रेलिया, न्यूजीलैण्ड, न्यूफाउण्डलैण्ड, दक्षिण अफ्रीका, और आयरिश फ्री स्टेट आदि डोमिनियन हैं। १९४० के दशक में भारतीय उपमहाद्वीप (भारत, पाकिस्तान, बांग्लादेश, सिलोन) भी डोमिनियन थे।  १९२६ का बल्फोर घोषणा के अनुसार डोमिनियन की यह परिभाषा थी- 'ब्रितानी साम्राज्य के अधीन स्वायत्त समुदाय' (Communities within the British Empire)। १९३१ का वेस्टमिनिस्टर विधान ने डोमिनियनों के पूर्ण विधायी स्वातंत्र्य की भी घोषणा की। 
किन्तु इसके पूर्व काल में डोमिनियन का अर्थ भिन्न था। १५३५ से १८०१ तक वेल्स की राजनैतिक स्थिति को भी 'डोमिनियन' कहा गया है। इसी तरह १६८६ से १६८९ के बीच न्यू इंग्लैण्ड को भी डोमिनियन कहा गया था।
गडना

गड़ना एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
गडना गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ६१३  है।
दीप सिद्धू

प्रारम्भिक जीवन

दीप का जन्म 02 अप्रैल 1984 को मुक्तसर पंजाब में एक सिख परिवार में हुआ था। उन्होंने अपनी स्कूली शिक्षा वही से की थी।

करियर

दीप सिद्धू किंगफ़िशर मॉडल हंट के विजेता रहे और तब उन्होंने ग्रासिम मिस्टर इंडिया में भाग लिया और ग्रासिम मिस्टर पर्सनालिटी और ग्रासिम मिस्टर टैलेंटेड बन बन गए। दीप सिधु ने मुम्बई में हेमंत त्रिवेदी और रोहित गाँधी जैसे डिज़ाइनर्स के लिए रैंप वाक भी की है। किसी न किसी तरह वह मॉडलिंग वर्ल्ड से न जुड़ सके और उन्होंने लॉ अदने के बाद एक वकील के रूप में प्रैक्टिस शुरू कर दी। . प्रथम बार में ही उन्होंने सहारा इंडिया परिवार के लिए कानूनी सलाहकार के रूम में कार्य किया।
थामस पेल्हम-होलेस

थामस पेल्हम-होलेस जो इंग्लैंड के प्रधानमन्त्री रह चुके है।
बरेली कॉलेज

बरेली कालेज, बरेली (अंग्रेजी: Bareilly College, Bareilly) रुहेलखण्ड विश्वविद्यालय का एक प्राचीन एवं प्रमुख महाविद्यालय है। इसकी स्थापना ब्रिटिश काल में सन १८३७ में हुई थी। मात्र ५७ छात्रों से प्रारम्भ इस विद्यालय के पहले हेड मास्टर मि० रोजर्स थे। सन १८५० में इसे राजकीय विद्यालय का दर्जा दिया गया।

इतिहास

ब्रिटिश भारत में स्थापित इस ऐतिहासिक महाविद्यालय ने कई उतार चढाव देखे। १८५७ का प्रथम भारतीय स्वतंत्रता संग्राम से लेकर १९६५ में राष्ट्रभाषा हिन्दी के आन्दोलन तक में इसके जुझारू छात्रों की उल्लेखनीय भागीदारी रही। पहले यह कलकत्ता विश्वविद्यालय से सम्बद्ध था, बाद में आगरा विश्वविद्यालय से सम्बद्ध हो गया। वर्तमान काल में यह रुहेलखण्ड विश्वविद्यालय से सम्बद्ध है। इस समय इसमें स्नातक से लेकर स्नातकोत्तर उच्च शिक्षा व शोध की सभी सुविधायें उपलब्ध हैं। 
सम्प्रति (आजकल) इस महाविद्यालय के प्राचार्य (प्रिन्सिपल) प्रोफेसर आर० पी० सिंह (रामपाल सिंह) हैं।

बाहरी कड़ियाँ

www.bareillycollege.org
सिमोन बोलीवार अन्तर्राष्ट्रीय हवाई अड्डा

सिमोन बोलीवार अन्तर्राष्ट्रीय हवाई अड्डा एक प्रमुख हवाई अड्डा वेनेज़ुएला में हैं।
तत्काल सकल निपटान

तत्काल सकल निपटान अथवा वास्तविक समय सकल भुगतान प्रणाली (अंग्रेजी: Real time gross settlement (RTGS)), या आर टी जी एस एक ऐसी निधि अंतरण पद्धति है जिसमें एक बैंक से दूसरे बैंक में मुद्रा का अंतरण 'वास्तविक समय' और 'सकल' आधार पर होता है। यह किसी बैंकिंग चैनल द्वारा मुद्रा अंतरण का सबसे तेज माध्यम है। 'वास्तविक समय' में भुगतान से तात्पर्य है कि भुगतान लेनदेनों (संव्यवहारों) के लिए कोई प्रतीक्षा अवधि नहीं होती। जैसे ही कोई लेनदेन प्रसंस्कृत होता है ठीक उसी समय उसका निपटान हो जाता है। 'सकल भुगतान' से तात्पर्य लेनदेनों का किसी अन्य लेनदेन जैसे कि बंचिंग या नेटिंग आदि के लिए प्रतीक्षा किए बिना, एक के लिए एक आधार पर निपटान होना है। किसी लेनदेन के प्रसंस्कृत होने के बाद भुगतान अंतिम और अप्रतिसंहरणीय हो जाता है। 
तत्काल सकल निपटान दो माध्यम से किया जाता है :  
ऑनलाइन : अगर आपके पास इन्टरनेट की सुविधा उपलब्ध है तो आप घर बैठे ऑनलाइन ही मोबाइल बैंकिंग या नेट बैंकिंग के माध्यम से किसी भी RTGS Enabled बैंक में पैसे का ट्रांसफर कर सकते है। नेट बैंकिंग या मोबाइल बैंकिंग से RTGS द्वारा पैसे भेजने के लिए आपको जिसे पैसे भेजने हैं उसे लाभार्थी या beneficiary के रूप में जोड़ना होता है। इसके लिए आपको लाभार्थी का बैंक खाता नम्बर, बैंक का नाम और शाखा और आईएफएससी संख्या भर कर एक बार लाभार्थी को जोड़ना होता है। इसके बाद आप जब भी पैसे ट्रान्सफर करना चाहें अपने नेट बैंकिंग में पहले से जुड़े हुए लाभार्थी को चुन कर उसे पैसे भेज सकते हैं।
ऑफलाइन : आप अपने बैंक में जाकर RTGS कर किसी भी RTGS Enabled बैंक में पैसे ट्रान्सफर करवा सकते हैं। ग्राहक जिसे पैसे भेजना है उसके नाम, बैंक, शाखा का नाम, आईएफएससी, खाता प्रकार और खाता संख्या का विवरण अपने बैंक को उपलब्ध कराता हैं और भेजे जाने वाली राशि बताता है। साथ ही ग्राहक अपनी बैंक शाखा को अपने खाते को डेबिट करने और राशि भेजने के लिए अधिकृत करता है।

इन्हें भी देखें

भारतीय रिज़र्व बैंक
गूग ४११

इतिहास

2007 से ही GOOG 411 लोगों को फोन नंबर प्राप्त करने में सहायता कर रही थी। लेकिन 12 नवम्बर 2010 को GOOG-411 ने अपनी सेवा को बंद कर दिया। गूगल ने इस बंदी का कोई कारण नहीं दिया है। अधिक जानकारी के लिए GOOG 411 वेबसाइट देखें.

संचालन

जो उपयोगकर्ता टोल-फ्री टेलीफोन नंबर 800-466-4411 या 877-466-4411 (800-GOOG-411 और 877-GOOG-411) या स्थानीय नंबर 425-296-4774 पर कॉल करते थे उनसे वांछित कारोबार के शहर और राज्य के बारे में पूछा जाता था। उपयोगकर्ता, व्यवसाय के नाम या श्रेणी के आधार पर भी खोज कर सकते थे, जो आठ खोज परिणामों तक की एक सूची उत्पन्न करता था। उपयोगकर्ता की पसंद के आधार पर खोज को कीपैड का उपयोग करते हुए शुरू किया जा सकता था। यह उसी रूप में कार्य करता था जिस तरह सेलुलर फोन पर प्रिडिक्टिव टेक्स्ट इनपुट काम करता है। उपयोगकर्ता वांछित परिणाम के अनुकूल संख्या को बोलकर या दबाकर गंतव्य को चुनने में सक्षम थे। एक बार गंतव्य का चुनाव हो जाने के बाद, यह सेवा उस व्यापार को फोन करती थी या फोन नंबर के साथ एक पाठ संदेश को वापस देती थी। वैकल्पिक रूप से, उपयोगकर्ता, "विवरण" कहते हुए गली का पता और फोन नंबर सुनने में सक्षम थे। अमेरिकी उपयोगकर्ता, ज़िप कोड या चौराहे के आधार पर खोज के परिणामों को सीमित कर सकते थे।
हालांकि गूगल के सामान्य प्रश्नोत्तर (FAQ) में कहा गया है कि उपयोगकर्ता अपनी कॉलर आईडी को अवरुद्ध करते हुए अपने फोन नंबर को रक्षित करने से रोक पाने में सक्षम थे, यह तब अप्रभावी होता था जब 800 नंबर को कॉल की जाती (एएनआई की वजह से) और केवल तभी काम करता था जब बाकी दो पर कॉल की जाती.
यह सेवा घोषणा करती थी कि सेवा सुधार के उद्देश्य के लिए कॉल को रिकॉर्ड किया जा सकता है।
गूगल ने उपयोगकर्ताओं को सलाह दी कि इस सेवा का उपयोग इमरजेंसी कॉल के लिए ना करें और सिफारिश की कि वे 9-1-1 को कॉल करें।

व्यापार मॉडल

गूगल ने कहा था कि कंपनी ने उपयोगकर्ताओं की वाक्-पूछताछ द्वारा विशाल स्वनिम डेटाबेस निर्माण के लिए मूल रूप से GOOG-411 को लागू किया था। इस स्वनिम डेटाबेस ने बदले में, गूगल इंजीनियरों को ध्वनी पहचान इंजन को निखारने तथा अधिक बेहतर बनाने की अनुमति दी जिसका प्रयोग गूगल, खोज के लिए ध्वनी सामग्री को अनुक्रमित करने के लिए करता है।
यूराली भाषा-परिवार

यूराली भाषाएँ (अंग्रेज़ी: Uralic languages) लगभग ३५ भाषाओं का एक भाषा-परिवार है जिनकी मूल भाषा यूरोप और एशिया की सरहद पर स्थित यूराल पहाड़ों के क्षेत्र में जन्मी मानी जाती है। दुनिया भर में लगभग २.५ करोड़ लोग यूराली भाषाएँ बोलते हैं और इस भाषा परिवार की मुख्य भाषाएँ हंगेरियाई, फ़िनिश, एस्टोनियाई, सामी भाषाएँ, मरी और उदमुर्ति हैं। इस भाषा परिवार की दो मुख्य शाखाएँ हैं: सामोयेदी भाषाएँ (जो यूराल पहाड़ों के इर्द-गिर्द बोली जाती हैं) और फ़िनो-ऊग्रिक भाषाएँ (जिसमें फ़िनिश और हंगेरियाई शामिल हैं)। कभी-कभी पूरे यूराली भाषा परिवार को भी 'फ़िनो-ऊग्रिक परिवार' बुला दिया जाता है।
विस्तीर्ण खेती

विस्तीर्ण खेती (Extensive farming या extensive agriculture) कृषि उत्पादन की वह प्रणाली है जो भूमि के क्षेत्रफल की तुलना में अपेक्षाकृत कम श्रम, उर्वरक तथा पूँजी का उपयोग करती है।
२२१६ ईसा पूर्व

२२१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संवर

संवर जैन दर्शन के अनुसार एक तत्त्व हैं। इसका अर्थ होता है कर्मों के आस्रव को रोकना। जैन सिद्धांत सात तत्त्वों पर आधारित हैं। इनमें से चार तत्त्व- आस्रव, बन्ध, संवर, निर्जरा कर्म सिद्धांत के स्तम्भ हैं।

दर्शन

संवर कर्म शय करने की ओर पहला कदम हैं। संसार सागर समान हैं और जीव आत्मा नाव के समान हैं जो इस सागर को पार करना चाहती हैं। इस नाव में छेद के कारण कर्म रूपी पानी का अस्राव होता रहता हैं। उस छेद को बंद करना संवर हैं। संवर के पश्चात् कर्मों की निर्जरा होती हैं।
एसएमटीपी

एसएमटीपी किसी मेल क्लाइन्ट जैसे ऑउटलुक एक्स्प्रेस या एम एस ऑउटलुक का प्रयोग कर मेल भेजता है।
उड़ान रहित पक्षी

उडा़न रहित पक्षी वह पक्षी होते हैं जिनमे उड़ने की क्षमता का अभाव होता है और यह पक्षी बजाय उड़ने के अपनी चलने या तैरने की योग्यता पर निर्भर होते हैं और माना जाता है कि इनका विकास इनके उड़ान में सक्षम पूर्वजों से हुआ है। वर्तमान में उडा़न रहित पक्षियों की लगभग चालीस प्रजातियों अस्तित्व में हैं और इनका सबसे अच्छे ज्ञात उदाहरण है, शतुरमुर्ग, कैसोवरी, एमु, रिया, कीवी और पेंगुइन। कुछ लोग यह मानते हैं कि उडा़न रहित पक्षियों का विकास शिकारियों के अभाव में द्वीपों पर हुआ है।
भारत के आरक्षित वन

भारत में आरक्षित वन (reserved forest या protected forest ) से आशय उन वनों से है जिनको कुछ सीमा तक संरक्षित करने का लक्ष्य निर्धारित किया गया है। इस शब्द का सबसे पहले उपयोग भारतीय वन अधिनियम १९२७ में हुआ था। भारत का पहला आरक्षित वन सतपुड़ा राष्ट्रीय उद्यान था।
ईकोटूरिज़्म

पर्यावरण प्रेमी पर्यटक (अंग्रेज़ी:ईकोट्रैवलर) वे पर्यटक होते हैं, जो अपनी यात्राओं के दौरान कुछ बातों का ध्याण रखकर पर्यावरण को बचाने में अपना सहयोग देते हैं। इस प्रकार के पर्यटन को ही ईकोटूरिज़्म कहते हैं। पर्यावरण पर बढ़ते दुष्प्रभावों को देखते हुए सभी देशों में पर्यावरण-प्रेमी जीवनशैली अपनाए जाने पर जोर दिया जा रहा है। ऐसी जीवनशैली जो घर तक ही सीमित न हो। लोग अपने व्यवसाय और नौकरी के काम से अथवा मौज-मस्ती के लिए कहीं बाहर घूमने जा रहे हों, तो भी ईको-ट्रैवलर बनकर जाएं। यह ध्यान योग्य है कि यात्रा के दौरान गतिविधियां कार्बन फुटप्रिंट को कम करने में सहायक हो। इसके लिए सबसे आवश्यक होगा अपनी गतिविधियों पर नियंत्रण रखना और पर्यावरण-प्रेमी बातें अपनाने में आगे रहना।
विश्व भर में कई ऐसे होटल हैं, जो अपने यहां ग्रीन होटल्स अभ्यास अपना रहे हैं। उनकी ऐसी गतिविधियों के लिए होटल प्रबंधक और कर्मचारियों के प्रयासों की प्रशंसा करना न भूलें। जहां तक संभव हो सीधी उड़ान लें। हर साल की जाने वाली वायु यात्राओं की संख्या में भी कमी ला सकते हैं यानी कम यात्रा, पर लंबी यात्रा की योजना बना सकते हैं। इस तरह अपनी यात्राओं से उत्सजिर्त होने वाली कार्बन मात्र को कम कर सकते हैं। इकोनॉमी क्लास में यात्रा करें। एक फ्लाइट में जितने अधिक लोग होंगे, प्रति व्यक्ति कार्बन फुटप्रिंट की संख्या उतनी ही कम होगी। यदि होटल में ठहरे हैं, तो बाहर निकलते समय कमरे की प्रकाश व्यवस्था, रेडियो, टीवी और एसी आदि बंद करना न भूलें। डिस्पोजेबल कप व अन्य बर्तनों की जगह दोबारा इस्तेमाल किए जा सकने वाले बर्तनों का इस्तेमाल करें। अतिरिक्त पैकेजिंग, प्लास्टिक बैग, बोतल, व्यर्थ सामान अथवा प्रदूषण फैलाने वाली क्रियाओं पर नियंत्रण बनाएं। सामान का अधिकतम उपयोग करें। यदि वस्तु को दोबारा इस्तेमाल में ला सकते हैं तो अवश्य यूज करें। कागज पर दोनों ओर लिखें। ऐसे सामान की खरीदारी करें, जो पुनर्प्रयोगनीय पदार्थ से बने हों। यदि किसी पहाड़ी इलाके में घूमने गए हैं, तो वहां की सुंदरता को बनाए रखने में अपना पूरा योगदान दें। खाने-पीने के सामान को यहां-वहां न फैंके। यदि किसी जगह पर कूड़ेदान की व्यवस्था नहीं है, तो अपने पास एक पॉलीथीन रखें और बेकार सामान को उसमें एकत्र करें।
अर्थापत्ति

मीमांसा दर्शन में अर्थापत्ति एक प्रमाण माना गया है। यदि कोई व्यक्ति जीवित है किंतु घर में नहीं है तो अर्थापत्ति के द्वारा ही यह ज्ञात होता है कि वह बाहर है। प्रभाकर के अनुसार अर्थापत्ति से तभी ज्ञान संभव है जब घर में अनुपस्थित व्यक्ति के संबंध में संदेह हो। कुमारिल के मत में उस व्यक्ति के जीवन के बारे में निश्चय तथा घर में अनुपस्थिति दोनों का मिलाकर ही उस व्यक्ति के बाहर होने का ज्ञान होता है। न्यायशास्त्र के अनुसार अर्थापत्ति अनुमान के अंतर्गत है।
खेतेश्वर

खेतेश्वर महाराज (22 अप्रैल 1912 -- 7 मई, 1984) राजपुरोहित समाज के सन्त तथा अराध्य महात्मा थे।

जीवन परिचय

इनका जन्म राजस्थान के जालौर जिले के सांचौर तहसील के खेड़ा गाँव में हुआ था। उनके पिता का नाम श्री शेर सिंह जी तथा माँ का नाम श्रीमती शृंगारी देवी जी था। ये उदेश(राजपुरोहित)थे।इन्होने 12 वर्ष की अल्पावस्था में वैग्य धारण किया। गणेशानन्द जी महाराज इनके गुरु थे।
सरथ कुमार

व्यक्तिगत जीवन

सरथकुमार का जन्म 14 जुलाई 1954 में नई दिल्ली में एक तमिल नादार परिवार में हुआ था, उनके माता-पिता का नाम एम रामानाथन और पुष्पा लीला है। उनकी एक बहन है जिसका नाम मल्लिका रामनाथन है। उन्होंने चेन्नई के द न्यू कॉलेज से गणित में स्नातक की डिग्री हासिल की।
उन्होंने राज्य सभा में द्रविड़ मुनेत्र कड़गम की तरफ से संसद सदस्य के रूप में सेवा दी। वे दक्षिण भारतीय फ़िल्म कलाकार एसोसिएशन के अध्यक्ष के रूप में कार्यरत हैं और उद्योग आधारित कई समारोहों का आयोजन करते हैं। फिल्मों में प्रवेश करने से पहले, उन्होंने अपने कैरिअर की शुरूआत एक पत्रकार के रूप में की। हाल ही में अपनी स्वयं की एक पत्रिका की शुरूआत करने के साथ ही उन्होंने अपनी पत्रकारिता को जारी रखा।

रिश्ते

सरथकुमार की शादी अभिनेत्री राधिका सरथकुमार से हुई है। उनकी पहली पत्नी का नाम छाया सरथकुमार है और उनसे इनको दो बेटियां है वरलक्ष्मी सरथकुमार और पूजा सरथकुमार. 2001 में उनकी शादी राधिका सरथकुमार से हुई और उनका एक पुत्र है राहुल, जिसका जन्म 2004 में हुआ था। सरथकुमार, राधिका की पुत्री रायान्ने के सौतेले पिता भी हैं।

अभिनय कैरिअर

सरथकुमार ने तमिल, तेलुगु, कन्नड़ और मलयालम में अभिनय किया है। चेरन पान्डियन, पुलन विसरनाई, सूरियन, नट्टमाई, सूर्यवंशम, नटपुककागा और पजहासी राजा जैसे फिल्मों में अपनी भूमिकाओं के लिए उन्होंने आलोचकों से प्रशंसा हासिल की है।

राजनीतिक कैरिअर

वर्ष 1996 में सरथकुमार द्रविड़ मुनेत्र कड़गम (डीएमके) में शामिल हुए. 1998 के संसदीय चुनाव के दौरान वे डीएमके की ओर से तिरुनेलवेली निर्वाचन क्षेत्र से खड़े हुए थे और एडीएमके के कदमबुर आर. जनार्थनन से 6000 मतों के अंतर से हार गए। 2002 में डीएमके ने उन्हे राज्यसभा का सदस्य बनाया। तमिलनाडु के मुख्यमंत्री एम. करुणानिधि के परिवार के सदस्यों के साथ मतभेद होने के कारण 2006 के विधानसभा चुनाव से पहले उन्होंने डीएमके छोड़ दिया। उसके बाद वे अपनी पत्नी राधिका के साथ एआईएडीएमके में शामिल हुए और पार्टी के लिए सख्ती से अभियान चलाया।
उनकी पत्नी राधिका सरथकुमार को पार्टी-विरोधी गतिविधियों के लिए एआईएडीएमके से अक्टूबर 2006 में बर्खास्त कर दिया गया। उन्होंने भी नवंबर 2006 में एआईएडीएमके को छोड़ दिया और छोड़ने का कारण फिल्म उद्योग में अपने काम के बोझ को बताया।
31 अगस्त 2007 में सरथकुमार ने अकिला इंदिया समथुवा मक्कल काची नामक एक नई पार्टी का गठन किया। उन्होंने तमिलनाडु में कामराज शासन को वापस लाने का संकल्प किया। उनकी पार्टी को तिरूमंगलम (तमिलनाडु) के उपचुनाव में शर्मनाक 1% से भी कम वोट मिला।
सरोद

सरोद भारत के सबसे लोकप्रिय वाद्ययंत्र में से एक है जिसका प्रयोग शास्त्रीय संगीत से लेकर हर तरह के संगीत में किया जाता है।
म्यांमार की भाषाएं

म्यांमार दक्षिण एशिया का एक देश है। इसका आधुनिक बर्मी नाम 'मयन्मा' है। बर्मी भाषा में र का उच्चारण य किया जाता है अतः सही उच्चारण म्यन्मा है। इसका पुराना अंग्रेज़ी नाम बर्मा था जो यहाँ के सर्वाधिक मात्रा में आबाद जाति (नस्ल) बर्मी के नाम पर रखा गया था। इसके उत्तर में चीन, पश्चिम में भारत, बांग्लादेश एवंम् हिन्द महासागर तथा दक्षिण एवंम पूर्व की दिशा में इंडोनेशिया देश स्थित हैं। यह भारत एवम चीन के बीच एक रोधक राज्य का भी काम करता है। इसकी राजधानी नाएप्यीडॉ और सबसे बड़ा शहर देश की पूर्व राजधानी यांगून है, जिसका पूर्व नाम रंगून था। म्यांमार में बोली जाने वाली लगभग सौ भाषाएं हैं (जिन्हें बर्मा भी कहा जाता है)। आबादी के दो तिहाई से बोली जाने वाली बर्मी आधिकारिक भाषा है। जातीय अल्पसंख्यकों द्वारा बोली जाने वाली भाषाएं छह भाषा परिवारों का प्रतिनिधित्व करती हैं: चीन-तिब्बती, ऑस्ट्रो-एशियाटिक, ताई-कडाई, इंडो-यूरोपियन, ऑस्ट्रोनियन और ह्मोंग-मियान, साथ ही बर्मी संकेत भाषा के लिए एक प्रारंभिक राष्ट्रीय मानक भाषा भी हैं।

बर्मी भाषा

बर्मी बामर लोगों की मूल भाषा और बामर के संबंधित उप-जातीय समूहों के साथ-साथ बर्मा में सोम की तरह कुछ जातीय अल्पसंख्यकों की मूल भाषा है। पहली भाषा के रूप में बर्मीज़ 32 मिलियन लोगों द्वारा बोली जाती है। बर्मा को दूसरी भाषा के रूप में दूसरी 10 मिलियन लोगों, विशेष रूप से बर्मा में जातीय अल्पसंख्यक और पड़ोसी देशों में जातीय भाषा के रूप में बोली जाती है।

स्वदेशी भाषाएं

म्यांमार (बर्मा) और इसकी बोलीभाषाओं के अलावा, म्यांमार की सौ या उससे अधिक भाषाओं में शान (ताई, 3.2 मिलियन बोली जाती है), करेन भाषाएं (2.6 मिलियन द्वारा बोली जाती हैं), काचिन (900,000 से बोली जाती है), विभिन्न चिन भाषाएं (बोली जाती हैं 780,000), और सोम (750,000 द्वारा बोली जाने वाली सोम-खमेर)। इनमें से अधिकतर भाषाएं म्यांमार (बर्मीज़) स्क्रिप्ट का उपयोग करती हैं।

अंग्रेजी भाषा

आज, बर्मी शिक्षा की प्राथमिक भाषा है, और अंग्रेजी माध्यमिक भाषा सिखाई जाती है। 19 वीं शताब्दी के उत्तरार्ध से 1964 के अंत तक अंग्रेजी उच्च शिक्षा में शिक्षा की प्राथमिक भाषा थी, जब जनरल ने विन ने "बर्मेनिस" में शैक्षणिक सुधारों को अनिवार्य किया।  शिक्षित शहरी लोगों और राष्ट्रीय सरकार द्वारा अंग्रेजी का उपयोग करती है।
एन्नोर बंदरगाह

व्यावसायिक सामर्थ्य

लैंडलोर्ड पोर्ट के रूप में ईपीएल बुनियादी ढांचा बनाएगा और संरक्षित करेगा तथा अपनी नियामक गतिविधि जारी रखेगा। शुष्क/प्रवाही विशाल मालवाही जहाज की देखरेख के लिए विकास, संचालन व प्रबंधन कार्गो टर्मिनल करेंगे तथा बनाओ संचालन करो हस्तांतरित करो के आधार पर निजी क्षेत्र की सहभागिता भी इसमें ली जाएगी। निजी संचालकों की आवश्यकता अपने खर्च पर बर्थ निर्माण, उच्च स्थलीय सुविधाएं स्थापित करने और संग्रहण सुविधाओं तथा कौशल संचालन में होगा।
शतपथ ब्राह्मण

रचना

भाषाई रूप से, शतपथ ब्राह्मण वैदिक संस्कृत की ब्राह्मण काल के बाद के हिस्से से संबंधित है (यानी लगभग 8 वीं से 6 वीं शताब्दी ईसा पूर्व, आयरन एज इंडिया)।

शतपथ ब्राह्मण में गणित

शुल्बसूत्रों की तरह शतपथ ब्राह्मण में भी यज्ञ की वेदियाँ तथा अन्य ज्यामितीय रचनाएँ बनाने की विधियाँ दी गयीं हैं।और यह समाज मे